শিক্ষকের অপমান আমরা মানতে পারি না । যারা শিক্ষককে কান ধরিয়েছে, তারা নিশ্চয়ই আইনে হাতে তুলে নেয়ার অপরাধ । কিন্তু সেই অপরাধের প্রতিবাদে আরও কতগুলো অপরাধের জন্মা দিতে হবে কেন ? শিক্ষকের মর্যাদা রক্ষায় কিংবা তাদের প্রতি ভালোবাসায় যদি প্রতিবাদ জানাতেই হয়, তবে কি তার জন্য অন্য কোন বৈকল্পিক প্রতিবাদ ছিল না ? ক্লাস বর্জন, রাস্তায় প্রতিবাদ, শিক্ষাভবন অবরোধ, স্মারকলিপি প্রদানসহ আরও কতধরণের প্রতিবাদের মাধ্যম আছে । এসব কিছু বাদ দিয়ে দলে দলে কান ধরা শিক্ষকদের অশিক্ষক সূলভ আচরণই প্রকাশ করেছে । শিক্ষার্থীদের সামনে, মিডিয়ার সামনে, দেশবাসীর সামনে, স্ত্রী-সন্তানের সামেনে স্বহস্তে স্বকান ধরে দাঁড়াতে একটুও লজ্জা করলো না ? শিক্ষক যদি অশিক্ষিতের মত আচরণ করে, তবে তাদের দ্বারা এ জাতি কি আশা করতে পারে ? শিক্ষকের প্রতি টান যদি উথলায় তবে সেটা কেবল একজন শিক্ষকের মায়ায় কেন ? দেশে অন্য শিক্ষকরাও যে নিত্যদিন নির্য্যাতিত হচ্ছে তা নিয়ে তো কারও কোন প্রতিবাদ দেখছি না । ভক্তের ভক্তরা কি এ রহস্যের জটটা একটুখানি উম্মোচিত করে জাতিকে চিন্তামুক্ত করবেন ?